82
Yãkpatɛkɛna kũ gbãnadenↄ
Asafa lɛ̀ɛ.
1 Luda vutɛna pari kↄ̃kakaranaa gũn,
àtɛn yãkpatɛ kɛ kũ Ludanↄ à pì:
2 Ari bↄrɛn ánigↄ̃ yãkpatɛ kɛɛ a kpɛdangara
à yã sí yãvãnikɛrinↄnɛɛ?
3 À yã nna kpá gbãnasaridenↄa kũ tonɛnↄo,
à zɛ kũ takasidenↄ kũ gbɛ̃ kũ òtɛn wɛ́ tãḿmanↄo.
4 À gbãnasaridenↄ kũ wɛ̃ndadenↄ sura ba,
à ń bo yãvãnikɛrinↄ ↄĩ.
5 Ò yãke dↄ̃ro, ò a ke gbá dↄ̃ro,
ò kú gusira gũmmɛ,
akũ andunia yĩ̀gã ari a gɛ̃i.
6 Ma pì Ludanↄmɛ á ũ,
Luda Musude nɛ́nↄn á ũ á pínki.
7 Bee kũ abireo áni ga bisãsiri gana ũmɛ,
áni kpágula lán gbãnade kparanↄ bàmɛ.
8 Luda, ǹ futɛ ǹ yãkpatɛ kɛ kũ anduniao,
zaakũ buri sĩnda pínki bi n pↄ́mɛ.