101
Kína lɛ́sɛna Ludanɛ
Dauda lɛ̀ɛ.
1 Mani lɛ̀ da gbɛ̃kɛ kũ yãzɛdeoo musu,
mani lɛ̀ sínnɛ, Dikiri.
2 Mani laakari kɛ màgↄ̃ kun taari sari,
bↄrɛn ĩni sumaa?
Manigↄ̃ kú ma ↄnn kũ nɛ̀sɛpurao.
3 Ma wɛ́ nigↄ̃ kú pↄ́ ginaaaro,
mani zã yãdↄrↄsarikɛnan, ani namaro.
4 Ma nɛ̀sɛ nigↄ̃ manafiki vĩro,
ma bàka nigↄ̃ kú kũ yã vãnioro.
5 Mani gbɛ̃ kũ àdi a gbɛ̃dake yaka a kpɛ kakatɛ,
mani sùru fↄ̃ kũ karambaanidenↄ kũ zĩdabirinↄoro.
6 Ma wɛ́ nigↄ̃ kú ma bùsu náanidenↄa,
de ògↄ̃ kú kũmao,
gbɛ̃ kũ àdigↄ̃ kú taari sari nigↄ̃ de ma zĩkɛri ũ.
7 Mani we gbɛ̃sãtɛri gↄ̃ kú ma bɛaro,
mani tó manafikide zɛ ma arɛro.
8 Manigↄ̃ ma bùsu gbɛ̃ vãninↄ láka lákũ gu dìgↄ̃ dↄ nà,
manigↄ̃ yãvãnikɛrinↄ buri bo Dikiri wɛ̃tɛ gũn.