16
Nana Ludai aduaa
Dauda lɛ̀ɛ.
1 Ǹ ma dãkpã Luda, mↄkↄ̃n ma nanyĩ.
2 Ma pì Dikirinɛ: Mↄkↄ̃mmɛ ma Dikiri ũ,
n baasiro má pↄ́ mana ke vĩro.
3 N gbɛ̃ kũ ò kú bùsu dí gũnnↄ,
mↄ́kↄ̃nↄmɛ gakuride kũ ò kàmagunↄ ũ.
4 Gbɛ̃ kũ òdi wã ò gɛ́ tãna kĩnaanↄ
dì yã'ũmmana kpá ń zĩdaimɛ.
Mani sa'o'aru kↄ́tɛ kũńworo,
oni ń tãnanↄ tↄ́ ma ma lɛ́nlo.
5 Dikiri, mↄkↄ̃mmɛ má n vĩ ndo,
n ma ka ma bakaaa,
ma wɛ̃̀ndi kú n ↄĩmɛ.
6 N zĩtɛ lɛ́zɛkinↄ dàmɛnɛ gu mana gũn,
gba kũ n dàmɛnɛ kàmagu.
7 Mani Dikiri sáabu kpá kũ àdi lɛ́ dama yãi,
bee gwãani àdi tó ma swɛ̃̀ ma gba laakarii.
8 Madìgↄ̃ Dikiri e ma wɛ́n baala'i,
lákũ à kú ma ↄplai nà, pɛ́ke ni ma lukaro.
9 Abire yãi ma pↄ dìgↄ̃ nna,
ma nɛ̀sɛgũn pù.
Má tãmaa vĩ kũ ma mɛ̀ nigↄ̃ kun,
10 zaakũ ĩni ma tó mira gũnlo,
ĩni we n gbɛ̃ kũ à kú adona yagi kũro.
11 N ma da wɛ̃̀ndi zɛ́a,
ma pↄnna nigↄ̃ pana n kĩnaa,
pↄ́ mananↄ nigↄ̃ kú n ↄĩ gↄrↄ sĩnda pínki.