54
Gbɛ̃ kũ òtɛn wɛ́ tãa aduakɛnaa
Lɛ̀ kũ Dauda dà gↄrↄ kũ Zifidenↄ gɛ̀ɛ ò pì Solunɛ, Dauda utɛna ń bùsun.
1 Luda, ǹ ma sura ba n tↄ́ yãi,
ǹ yã símɛnɛ kũ n gbãnao.
2 Luda, ǹ ma aduakɛna ma,
ǹ sã kpá ma yã'onaai.
3 Zaakũ buri pãndenↄ fùtɛmai,
gbɛ̃ pãsĩnↄ tɛni ma wɛ ò ma dɛ,
òdi Luda yã daro.
4 Ludamɛ ma kpanyĩri ũ,
Dikiri mɛ́ à ma kũna.
5 Ǹ ma zãngurinↄ vãni ɛraḿma,
ǹ ń dúgu zↄ̃ n náani yãi.
6 Mani sa omma kũ ma pↄyeinaao,
mani n tↄ́ bo Dikiri, zaakũ ń mana.
7 À ma bo ma warinↄ gũn pínki,
à tò ma yↄ̃̀gↄ̃ kɛ̀ ma ibɛrɛnↄa.