29
Dikiri yã'ona zàga'ĩa gũn
Dauda lɛ̀ɛ.
1 Ákↄ̃nↄ malaikanↄ, à Dikiri tↄ́ kpá,
à gakuri kũ gbãnao dↄ̃ Dikirinɛ.
2 À Dikiri tↄ́ kpá,
à kútɛ Dikirinɛ a kúadona gupuran.
3 Dikiri kòto kú ínↄ musu,
Luda Gakuride dì tó legũ pũtã,
Dikiri kòto kĩni dↄ ínↄ musu.
4 Dikiri kòto gbãna dↄ,
Dikiri kòto gakuri vĩ.
5 Dikiri kòtoo dì sida línↄ para,
Dikiri dì Lɛbana bùsu sida línↄ para.
6 Àdi tó Lɛbana kpinↄ vĩvĩ lán zùnɛ bà,
Ɛmↄ gbɛ̀ sↄ̃ lán zùsanɛ bↄ̀rↄↄ bà.
7 Dikiri kòtoo dì bo kũ legũpinanↄ,
8 Dikiri kòtoo dì gbáranna yĩgãyĩgã,
Dikiri dì Kadɛsi gbáranna yĩgãyĩgã.
9 Dikiri kòtoo dì línↄ yĩgãyĩgã,
àdi líkpɛnↄ pura kũ,
gbɛ̃ kũ ò kú à ↄnnↄ tɛn pinɛ,
Gakuridemɛ a ũ.
10 Dikiri kú í kũ à da anduniala musu,
Dikiri vutɛna Kína ũ gↄrↄ sĩnda pínki.
11 Dikiri dì a gbɛ̃nↄ gba gbãna,
Dikiri dì arubarika dańgu ògↄ̃ aafia.