24
Dikiri gɛ̃na a kpɛ́ gũn
Dauda lɛ̀ɛ.
1 Zĩtɛ kũ pↄ́ kũ ò kúnnↄ bi Dikiri pↄ́mɛ,
andunia kũ gbɛ̃ kũ ò kúnↄ ń pínki.
2 À zĩtɛ zĩni pɛ̀tɛ ísiran,
à andunia kàtɛ kũ swanↄ.
3 Dí mɛ́ à zɛ́ vĩ à didi Dikiri kpiaa?
Dí mɛ́ ani fↄ̃ à gɛ̃ a ↄnnn?
4 Gbɛ̃ kũ à taari vĩro akũsↄ̃ a nɛ̀sɛ mana,
gbɛ̃ kũ a laakari dì tá tãnanↄ kparo
akũsↄ̃ àdi sí kũ tãna tↄ́oro.
5 Dikiri ni arubarika da adegu,
Luda a surabari ni tó yã bo kãao nna.
6 Lɛn à de lɛ kũ a ki wɛtɛrinↄ,
Yakubu burinↄ Luda arɛ wɛtɛrinↄ.
7 À bĩnilɛnↄ wɛ̃wɛ̃,
à gbà zĩnↄ wɛ̃wɛ̃,
à tó Kína gakuride gɛ̃.
8 Dímɛ Kína gakuride pì ũu?
Dikiri gbãnazↄ̃kↄ̃demɛ,
àkũmɛ Dikiri zĩ̀kari gbãnade pì ũ.
9 À bĩnilɛnↄ wɛ̃wɛ̃,
à gbà zĩnↄ wɛ̃wɛ̃,
à tó Kína gakuride gɛ̃.
10 Dín Kína gakuride pì ũu?
Dikiri Zĩ̀karidemɛ Kína gakuride pì ũ.