20
Zĩ̀ble wɛ́kɛnaa
Dauda lɛ̀ɛ.
1 Dikiri sí kũnwo n warikɛgↄrↄa,
Yakubu Luda ↄ kúmma.
2 À n sura ba bona a kúkia,
à kpáńyĩ bona zaa Zaiↄ̃.
3 À n sa'ona sí pínki,
n sa'opↄ kũ òdi ká tɛ́n à tɛ́ kũnↄ dↄn.
4 À pↄ́ kũ n pↄ yei kpámma,
à tó ǹ pↄ́ kũ ntɛn pɛ́a le.
5 Óni ayuwii kɛ zĩ̀ kũ n blè yã musu,
óni tuta dↄ musu kũ ó Luda tↄ́o.
Dikiri wɛ́kɛ kũ n kɛ̀ sí pínki.
6 Má dↄ̃ sà kũ Dikiri dì kína kũ à à kà sura ba,
àdi yã sí kãao zaa a bɛ kũ à kú adona,
àdi tó à zĩ̀ ble kũ a gã̀sã gbãnao.
7 Gbɛ̃kenↄ dì sↄ̃gonↄ náani kɛ,
gbɛ̃kenↄ dì sↄ̃nↄ náani kɛ,
ókↄ̃nↄ sↄ̃, Dikiri ó Ludan odì náani kɛ.
8 Oni sata ò lɛ́tɛ,
ókↄ̃nↄ sↄ̃ ónigↄ̃ zɛna gíngin.
9 Dikiri, ǹ tó kína zĩ̀ ble.
Tó o n sisi, ǹ wewá.