125
Luda gbɛ̃nↄ kunna aafia
Gɛna Yurusalɛmu lɛ̀ɛ.
1 Dikiri náanikɛrinↄn de lán Zaiↄ̃ kpi bà,
à yĩgãyĩgãna vĩro, àdigↄ̃ kun gↄrↄ sĩnda pínki.
2 Lákũ kpinↄn likana Yurusalɛmui nà,
lɛn Dikiri likana a gbɛ̃nↄi lɛ
zaa tera ari gↄrↄ sĩnda pínki.
3 Gbɛ̃ vãninↄ ni le ògↄ̃ kí ble
gbɛ̃ mananↄ bùsun ògↄ̃ gɛ́ro,
de gbɛ̃ mananↄ sún ↄ da vãnikɛnanlo yãi.
4 Dikiri, ǹ yã mana kɛ gbɛ̃ mananↄnɛ,
gbɛ̃ kũ ń nɛ̀sɛ puranↄ.
5 Gbɛ̃ kũ ò zɛ́ kotinaa sɛ̀nↄ sↄ̃,
Dikiri ni ń wara kũ vãnikɛrinↄmɛ.
Luda Isarailanↄ gba aafia!