47
Ludamɛ andunia pínki kína ũ
Kora burinↄ lɛ̀ɛ.
1 Buri sĩnda pínki, à ↄkpa lɛ́,
à pↄnna wiki lɛ́ Ludanɛ kũ ayuwiio.
2 Zaakũ Dikiri Musude naasi vĩ,
andunia pínki Kína zↄ̃kↄ̃ↄmɛ a ũ.
3 À tò o zĩ̀i blè burinↄa,
à tò o gɛ̀sɛɛ pɛ̀tɛ gbɛ̃nↄa.
4 À ó zĩtɛ bakaa kpàwá,
a yenyĩde Yakubu burinↄ ĩadãbↄ ũ.
5 Luda fùtɛ, òtɛn ayuwii kɛ,
Dikiri zɛna, òtɛn kuru pɛ́.
6 À lɛ̀ sí Ludanɛ, à lɛ̀ sínɛ,
à lɛ̀ sí ó Kínanɛ, à lɛ̀ sínɛ.
7 Zaakũ andunia pínki Kínamɛ a ũ,
à lɛ̀ sínɛ kũ dↄ̃naao.
8 Luda tɛn kí ble burinↄa,
à vutɛna a kpata kũ à kú adonaaa.
9 Burinↄ kpatablerinↄ tɛn kↄ̃ kakara
gbɛ̃ kũ ò de Ibrahĩ Luda gbɛ̃nↄ ũ,
zaakũ andunia kínanↄ bi Luda pↄ́mɛ.
À deńla ń pínki.