4
Dikiri sugↄrↄ zĩ
1 Makũ Dikiri Zĩ̀karide ma pì: À ma! Gↄrↄ pì tɛn su, anigↄ̃ wãna lán tãmatɛ bà, akũsↄ̃ ĩadãrinↄ kũ yãvãnikɛrinↄ nigↄ̃ de lán sɛ̃̀ kori bà. Gↄrↄ pì ni ń kpata ń pínki, ń zĩni ke ń ↄnɛ ni gↄ̃ro. 2 Ákↄ̃nↄ kũ á ma vĩna vĩnↄ sↄ̃, á surabana Ifãntɛ̃ ni bo, aafia nigↄ̃ kú a gupurai. Áni bↄtɛ àgↄ̃ vĩvĩ lán zùnɛ kũ ò ń gbárɛnↄ bà. 3 Makũ Dikiri Zĩ̀karide ma pì: Gↄrↄ kũ ma bo kũ yão áni gɛ̀sɛ pɛ́tɛpɛtɛ gbɛ̃ vãninↄa, onigↄ̃ de lán túbu bà á gbá gɛ̃i.
4 À tó doka kũ ma kpà ma zↄ̀bleri Musaa zaa Orɛbu gↄ̃ dↄágu, yã kũ ma dìtɛ Isarailanↄnɛ kũ yã kũ ma dàńnɛo. 5 À ma! Mani annabi Ilia zĩáwa ari ma sugↄrↄ zↄ̃kↄ̃ vĩnade gↄ̃ gɛ́ ká. 6 Ani tó denↄ pↄ gↄ̃ kú ń nɛ́nↄa akũsↄ̃ nɛ́nↄ pↄ nigↄ̃ kú ń denↄa. Tó lɛnlo, mani su mà ↄ pãtɛpãtɛ á bùsun mà lɛ́ kɛárɛ.