95
Luda táakilɛnaa
1 À mↄ́ ò pↄnna lɛ̀ sí Dikirinɛ,
ò ayuwii dↄ Gbɛ̀si kũ àdi ó sura baa.
2 Ò su a arɛ ò a sáabu kpá,
ò lɛ̀ sí ò a táaki lɛ́.
3 Zaakũ Dikiri bi Luda kũ à zↄ̃kↄ̃mɛ.
Kína zↄ̃kↄ̃ↄmɛ, à de dikiri sĩnda pínkila.
4 Zĩtɛ lòkoto kú a ↄĩ,
kpi mìsↄ̃ntɛnↄ bi a pↄ́mɛ.
5 Ísira bi a pↄ́mɛ, zaakũ à kɛ̀,
àkũ mɛ́ à zĩtɛ í kàsa kũ a ↄo.
6 À mↄ́ ò kútɛ ò donyĩ kɛ
ò wútɛ Dikiri ó Kɛ̀ri arɛ.
7 Zaakũ àkũmɛ ó Luda ũ,
a kpàsa gbɛ̃nↄmɛ ó ũ,
a sã kũ àtɛni ń dãnↄ ũ.
Tó a a kòtoo mà gbãra,
8 àsun sãgbãna kɛ lákũ á dizinↄ kɛ̀ nà zaa Mɛribaro
ke Masa gↄrↄ kũ ò kú gbárannan.
9 Bee kũ ò ma yãkɛnanↄ è,
ò ma lɛ ò ma gwa gwe.
10 Akũ ma pↄ fɛ̃̀ gbɛ̃ pìnↄi ari wɛ̃̀ bupla,
ma pì gbɛ̃ sãsãnanↄmɛ ń ũ,
ò ma zɛ́nↄ dↄ̃ro.
11 Akũ ma la dà ma pↄfɛ̃ gũn ma pì,
oni gɛ̃ ma kámmabokinlo.